

ประกาศองค์การบริหารส่วนตำบลพนมวังก์
เรื่อง  มาตรการให้ผู้มีส่วนได้ ส่วนเสีย มีส่วนร่วมในการดำเนินการ
………………………………………………………….
		ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 ( พ.ศ. 2560 - 2564 ) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2562 ได้ กำหนดให้หน่วยงานของรัฐมีมาตรการให้ผู้มีส่วนได้ส่วนเสียมีส่วนร่วมในการดำเนินงาน ดังนั้น องค์การบริหารส่วนตำบลพนมวังก์  จึงได้ประกาศมาตรการให้ผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบลพนมวังก์  ดังนี้ 
 	 	แนวทางให้ประชาชนและผู้มีส่วนได้ส่วนเสียเข้ามามีส่วนร่วม 
 	 	1. เข้าร่วมการแสดงความคิดเห็นเกี่ยวกับการดำเนินงานขององค์การบริหารส่วนตำบลพนม-วังก์  ในการจัดทำแผน การจัดงานประเพณี โครงการงานวันสำคัญ กิจกรรมต่างๆ ขององค์การบริหารส่วนตำบล 
 	 	2. การเข้าร่วมกิจกรรมและโครงการต่างๆ โดยการลงทะเบียนเข้าร่วมการตรวจสอบ ตรวจรับงานใน ส่วนของภาคประชาชน 
 	 	3. เข้าร่วมตรวจสอบ ตรวจรับงานในส่วนภาคประชาชน 
  	 	4. เข้าร่วมการประเมินผลงานโดยมีการตอบแบบสอบถามในโครงการต่างๆ 
 	 	5. เข้าร่วมการติดตามงาน หรือการดำเนินงานขององค์การบริหารส่วนตำบล จะมีการแต่งตั้งภาคประชาชน 
 	 	ทั้งนี้ องค์การบริหารส่วนตำบลพนมวังก์ จะเปิดโอกาสให้ประชาชนและผู้มีส่วนได้ส่วนเสียเข้ามามีส่วนร่วมในการ ดำเนินงานขององค์การบริหารส่วนตำบลพนมวังก์ ไม่ว่าจะเป็นในลักษณะการเข้าร่วมในการจัดทำแผนงาน การประชาคม การวางแผนหรือการดำเนินงานด้านต่างๆ อย่างสม่ำเสมอ 
		จึงประกาศมาให้ทราบโดยทั่วกัน
			ประกาศ   ณ  วันที่  20  เดือน กุมภาพันธ์   พ.ศ. ๒๕62

				     ประธานสภาองค์การบริหารส่วนตำบลพนมวังก์

